Jeff Bridges

Privatliv

Jeff Bridges er sønn av skuespiller og forfatter Dorothy Bridges og skuespiller Lloyd Bridges. Han har en eldre bror, skuespilleren Beau, og en yngre søster, Lucinda. En andre bror, Garrett, døde i krybbedød i 1948. Jeff hadde et nært forhold til sin bror Beau da han vokste opp, og Beau opptrådte som surrogatfar mens deres far var borte på jobb.
Bridges og hans søsken vokste opp i Holmby Hills i Los Angeles. Han tjenestegjorde i den amerikanske kystvakten på 1960-tallet, og var i reservestyrkene på 1970-tallet.
Bridges giftet seg med Susan Geston i 1977. Paret møttes under innspillingen av Rancho Deluxe, som ble filmet på en ranch der Geston jobbet som tjenestejente. De har tre døtre: Isabelle Annie (født i 1981), Jessica Lily (født 1983), og Hayley Roselouise (født i 1985). Bridges er en kjent cannabisbruker. I et intervju avslørte han at han sluttet med marihuana under innspillingen av Den store Lebowski, men ikke har «sluttet permanent».

Filmkarriere

Som tenåring opptrådte Jeff sammen med sin bror Beau på deres fars serie The Lloyd Bridges Show på CBS.
Hans første store rolle var i filmen Siste forestilling (1971), en rolle han ble Oscar-nominert for beste birolle for. Han ble nominert i samme kategori i Clint Eastwood-filmen Tordensky og Rappfot.
En av hans mer kjente roller er fra scifiklasikeren Tron (1982), der han spilte videspillprogrammereren Kevin Flynn. Han ble Oscar-nominert for beste hovedrolle i 1984 for sin rolle som en alien i filmen Starman. Han rolle i filmen Fearless (1993) blir av mange kritikere regnet som hans beste. En kritiker døpte det et mesterstykke. Pauline Kael skrev at han «er kanskje den mest naturlige filmskuespilleren som noensinne har levd». Han spilte også rollen som The Dude i Coen-klassikeren Den store Lebowski.
I 2000 ble han igjen Oscar-nominert, for sin rolle i Kandidaten. I 2005 jobbet han igjen med regissør Terry Gilliam på filmen Tideland (første gang var på The Fisher King i 1991). I 2008 spilte han Obadiah Stane i Marvel-filmen Iron Man. I juli 2008 og juli 2009 var han å se i en teasertrailer for Tron Legacy, oppfølgeren til Tron, under San Diego Comic-con.
I 2010 ble han under Den 67. Golden Globe-utdelingen tildelt prisen for sin rolle som Bad Blake i Crazy Heart. Han vant også Oscar for beste mannlige hovedrolle, og ble i tillegg tildelt en Screen Actors Guild Award. 
I 2011 ble Bridges nominert til Oscar for beste mannlige hovedrolle for rollen som «Rooster» Cogburn i True Grit - et ekte mannfolk.

Annet arbeid

Bridges begynte med foto under innspillingen av Starman, etter et forslag fra medskuespiller Karen Allen. Mange av disse har bilt stilt ut på Internett og i boken «Pictures: Photographs by Jeff Bridges». Bridges er også tegner. Enkelte av tegningene hans kan sees i filmene K-PAX og The Door in the Floor.
Bridges var fortellerstemme i dokumentaren Lost in La Mancha (2002), som omhandler Terry Gilliams mislykkede forsøk på å spille inn The Man Who Killed Don Quixote. Han ga også stemme til IMAX-dokumentaren Lewis & Clark: Great Journey West (2002), TV-dokumentarene Raising the Mammoth (2000) og The Heroes of Rock and Roll (1979). Han ga og stemmen til Big Z i animasjonsfilmen Surf's Up.
I filmen Kandidaten, som han spilte i, synger han Johnny Cash-sangen «Ring of Fire» sammen med Kim Carnes over åpningsrulleteksten.
I februar 2010 var han en av kjendisene som spilte inn «We Are the World» til støtte for jordskjelvet i Haiti.